**Nr. 14022 din 03.06.2021**

**CAIET DE SARCINI**

**Denumirea achiziției: Lucrări de reparații curente, asfatări, plombări drumuri în Campusul studențesc „Tudor Vladimirescu” din Iași**

 Caietul de sarcini face parte integrantă din documentația pentru elaborarea și prezentarea ofertei și constituie ansamblul cerințelor pe bază cărora se elaborează de către fiecare ofertant propunerea tehnică.

 Cerințele impuse vor fi considerate ca fiind minimale. În acest sens, orice ofertă prezentată, care se abate de la prevederile caietului de sarcini, va fi luată în considerare numai în măsura în care toate caracteristicile din propunerea tehnică presupun asigurarea unui nivel calitativ egal sau superior cerințelor minimale din Caietul de sarcini. Ofertarea cu caracteristici tehnice inferioare celor prevăzute în caietul de sarcini și termene de livrare mai mari decât cele stipulate în prezenta documentație atrage descalificarea ofertantului.

 Operatorii economici au obligația de a prezenta fișe tehnice și declarații de performanță pentru produsele ofertate.

 Produsele folosite vor fi însoțite de fișă tehnică în limba româna și de declarație de performanță de la producător.

Perioada **garanției de bună execuție** va fi de minimum **36 de luni calendaristice**.

La data punerii în operă, materialele utilizate vor avea cel puțin jumătate din perioada totală de valabilitate oferită de producător.

 Termenul de mobilizare pentru constatarea eventualelor defecțiuni apărute în perioada de garanție este de maximum 5 zile de la solicitarea Beneficiarului. Durata de remediere a eventualelor defecțiuni nu va depăși 7 zile de la data constatării unei astfel de probleme.

Ofertarea se va face pentru un lot întreg. Nu sunt admise oferte incomplete (lot ofertat cu lipsuri).

 Dacă pe parcursul îndeplinirii contractului se constată faptul că anumite elemente ale specificațiilor tehnice din contract sunt inferioare sau nu corespund specificațiilor tehnice din propunerea tehnică, au întâietate prevederile din propunerea tehnică, iar dacă anumite elemente ale propunerii tehnice sunt inferioare sau nu corespund cerințelor prevăzute în caietul de sarcini, au întâietate prevederile caietului de sarcini. În caz contrar, ofertantul are obligația de a respecta cu strictețe contractul și oferta depusă.

Dacă între acest caiet de sarcini și alte documente ale documentației de atribuire există diferențe prevalează caracteristicile superioare.

**Orice operator economic interesat** **are dreptul de a vizita amplasamentul în perioada de depunere a ofertelor de luni până vineri, între orele 08:00 și 15:00**, cu scopul de-ași face o opinie obiectivă despre eventualele constrângeri ale lucrării și pentru a realiza măsurători precise în vederea realizării ofertei.

În prețul ofertat vor fi incluse și realizate toate operațiunile necesare executării lucrărilor. La terminarea lucrării, executantul va preda lucrarea completă indiferent de lucrările neprevăzute ce ar putea apărea în timpul execuției. În preț vor fi cuprinse toate cheltuielile necesare pentru îndeplinirea obiectivelor menționate în prezentul caiet de sarcini. Astfel, executantul are obligația de a prevedea în cantitățile de lucrări încă din faza de ofertare toate cantitățile de lucrări necesare îndeplinirii contractului.

**Prezentarea propunerii tehnice și a propunerii financiare**

Aleile care urmează a fi amenajate sunt situate în campusul studențesc „Tudor Vladimirescu” din Iași: Aleea Prof. Gheorghe Alexa, Aleea Prof. Dimitrie Atanasiu, respectiv Aleea Prof. Vasile Petrescu.

Lucrarea propriu zisă constă în plombarea gropilor existente și refacerea sistemului rutier.

**Contractul va fi încheiat pe durata a 12 luni de zile,** iar lucrările se vor efectua pe bază de comandă, (transmisă prin e-mail, fax). Menționăm că străzile aflate în campusul studențesc Tudor Vladimirescu din Iași, se află în administrarea universității conform Hotărârii Consiliului Local nr. 281/26.07.2019.

***Comenzile vor fi transmise prin fax sau e-mail, iar termenul de execuție va fi de maxim 30 zile pentru fiecare comandă de la data care va fi menționată pentru începerea lucrărilor.***

Oferta are caracter ferm si obligatoriu, din punctul de vedere al continutului, pe toata perioada de valabilitate. Ofertele financiare care depasesc valoarea fondurilor care pot fi disponibilizate pentru îndeplinirea contractului vor fi respinse ca fiind inacceptabile.

Propunerea financiara va contine urmatoarele documente:

1. Centralizatoarele categoriilor de lucrari pentru fiecare obiect (conform Formularului F2 – Anexa nr. 10 indice 2 la HG 907/2016);

 2. Listele cu cantitatile de lucrari proprii ale ofertantului, pe categorii de lucrari, (conform Formularului F3 – Anexa nr. 10 indice 3 la HG 907/2016), întocmite în conformitate cu prevederile caietului de sarcini și normativele tehnice în vigoare, pentru fiecare categorie de lucrari a fiecarui obiect;

1. ***SPECIFICAȚII TEHNICE***

|  | **Specificații tehnice solicitate**  |
| --- | --- |
|  |  ***Caracteristici minime ale materialelor:*****Strat de legătură din beton asfaltic:** BA 22,4.**Mixuri asfaltice pentru plombe, strat de uzură :** BA16.**Amorsă**: emulsie bituminoasă cationică.**Strat fundație superior: piatră spartă (15 cm).****Strat fundație inferior: balast (25 cm).** |

 ***B. ANTEMĂSURĂTORI ESTIMATIVE ALE LUCRĂRILOR***

 *Cuprinde lista cu antemăsuratori și cantități care trebuie executate.*

|  |  |  |  |
| --- | --- | --- | --- |
| **Nr crt.** | **Descrierea lucrării** | **Unitate de măsură** | **Cantitate** |
|
|  | **Plombare cu mixură asfaltică la cald:** |  |  |
| 1 | Frezare suprafețe degradate diferite dimensiuni, grosime 6 cm  | mp | 60,00 |
| 2 | Frezare suprafețe degradate diferite dimensiuni, grosime 8 cm  | mp | 60,00 |
| 3 | Frezare suprafețe degradate diferite dimensiuni, grosime 10 cm  | mp | 60,00 |
| 4 | Frezare suprafețe degradate diferite dimensiuni, grosime 12 cm  | mp | 20,00 |
| 5 | Curățare suprafețe degradate | mp | 200,00 |
| 6 | Amorsare suprafețe degradate | mp | 200,00 |
| 7 | Așternere și cilindrare mixură asfaltică, grosime 6 cm | mp | 60,00 |
| 8 | Așternere și cilindrare mixură asfaltică, grosime 8 cm | mp | 60,00 |
| 9 | Așternere și cilindrare mixură asfaltică, grosime 10 cm | mp | 60,00 |
| 10 | Așternere și cilindrare mixură asfaltică, grosime 12 cm | mp | 20,00 |
| 11 | Transport materiale |  |  |
| 12 | Încărcare și transport moluz rezultat |  |  |
| 13 | Semnalizare rutieră |  |  |
|  | **Refacere sistem rutier** |  |  |
| 1 | Desfacere elemente din beton simplu | mc | 4,00 |
| 2 | Desfacere fundație existentă din balast  | mc | 15,00 |
| 3 | Așternere straturi de fundație compactate (balast 25 cm, piatră spartă 15 cm) | mp | 45,00 |
| 4 | Amorsare, așternere strat de legatură din beton asfaltic, (6 cm compactat) | mp | 45,00 |
| 5 | Amorsare, așternere strat de uzură din beton asfaltic, (4 cm compactat) | mp | 45,00 |
| 6 | Transport materiale |  |  |
| 7 | Încărcare și transport moluz rezultat |  |  |
| 8 | Semnalizare rutieră |  |  |

**Executantul va asigura depozitarea, transportul și predarea la depozitul de deseuri a tuturor deșeurilor rezultate în urma lucrărilor.**

*NOTĂ: Antreprenorul va prezenta Declarația de Conformitate CE pentru produsele folosite și livrate conform cerințelor legale.*

*Toate caracteristicile se vor demonstra prin fișe tehnice/încercări inițiale pentru certificarea CE la solicitarea autorității contractante.*

 *Specificațiile tehnice care indică o anumită origine, sursă, producție, un procedeu special, o marcă de fabrică sau de comerț, un brevet de invenție, o licență de fabricație, sunt menționate doar pentru identificarea cu ușurință a tipului de produs și NU au ca efect favorizarea sau eliminarea anumitor operatori economici sau a anumitor produse. Aceste specificații vor fi considerate ca având mențiunea de „sau echivalent”.*

*Atenție: Accesul în campusul studențesc „Tudor Vladimirescu” este limitat la autovehicule cu tonaj de max. 7,5 tone.*

 Șef Birou Tehnic DSS,

 Ing. Marius Imbrea

 Întocmit,

 Birou Tehnic DSS,

 Ing. Emil Orășanu